CELEX: 62000CC0364
Language: fi
Date: 2002-01-24
Title: Julkisasiamiehen ratkaisuehdotus Alber 24 päivänä tammikuuta 2002. # Euroopan yhteisöjen komissio vastaan Alankomaiden kuningaskunta. # Jäsenyysvelvoitteiden noudattamatta jättäminen - Direktiivi 97/70/EY - Direktiivin määräajassa tapahtuvan täytäntöönpanon laiminlyönti. # Asia C-364/00.

Tärkeä oikeudellinen huomautus

|

62000C0364

Julkisasiamiehen ratkaisuehdotus Alber 24 päivänä tammikuuta 2002.  -  Euroopan yhteisöjen komissio vastaan Alankomaiden kuningaskunta.  -  Jäsenyysvelvoitteiden noudattamatta jättäminen - Direktiivi 97/70/EY - Direktiivin määräajassa tapahtuvan täytäntöönpanon laiminlyönti.  -  Asia C-364/00.  

Oikeustapauskokoelma 2002 sivu I-04177

Julkisasiamiehen ratkaisuehdotukset

1. Euroopan yhteisöjen komissio vaatii sen toteamista, että Alankomaiden kuningaskunta ei ole noudattanut EY:n perustamissopimuksen mukaisia velvoitteitaan, koska se ei ole säädetyssä määräajassa antanut yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän, 11 päivänä joulukuuta 1997 annetun Euroopan parlamentin ja neuvoston direktiivin 97/70/EY noudattamisen edellyttämiä lakeja, asetuksia ja hallinnollisia määräyksiä.2. Kyseisen direktiivin 12 artiklassa säädetään:"1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1999. Niiden on ilmoitettava tästä komissiolle viipymättä.- - "3. Komissio kääntyi 12.3.1999 päivätyllä kirjeellään Alankomaiden hallituksen puoleen, koska sille ei ollut vielä siihen saakka ilmoitettu direktiivin täytäntöönpanosta. Komissio varasi Alankomaiden hallitukselle tilaisuuden esittää huomatuksensa kahden kuukauden määräajassa.4. Alankomaiden hallitus vastasi 21.5.1999 päivätyllä kirjeellään, että toimenpiteitä, joilla direktiivi saatetaan kansallisen oikeuden osaksi, valmisteltiin parhaillaan. Vaikeuksia aiheutuu vielä sen takia, että Torremolinos-pöytäkirja, johon direktiivissä viitataan, ei ole toistaiseksi olemassa hollannin kielellä.5. Komissio antoi Alankomaiden hallitukselle 10.8.1999 perustellun lausuntonsa, jossa komissio totesi, että direktiivin 97/70/EY säännöksiä ei ole saatettu ajoissa Alankomaiden oikeuden osaksi. Komissio asetti Alankomaiden kuningaskunnalle kahden kuukauden määräajan jäsenyysvelvoitteiden noudattamatta jättämisen korjaamiseksi.6. Sen jälkeen kun Alankomaiden hallitus oli 6.10.1999 päivätyllä kirjeellään ilmoittanut, että direktiivin täytäntöönpanotoimia valmisteltiin yhä, komissio nosti kanteen 3.10.2000. Komissio väittää Alankomaiden kuningaskunnan loukanneen EY 249 ja EY 10 artiklaa, koska se ei ole saattanut direktiiviä 97/70/EY kansallisen oikeuden osaksi 1.1.1999 mennessä.7. Alankomaiden hallitus ei kiistä esitettyjä väitteitä. Viivästymisen syyksi se tuo esille sen, että direktiivissä viitataan Torremolinos-pöytäkirjaan ilman, että pöytäkirja olisi julkaistu Euroopan yhteisöjen virallisessa lehdessä kaikilla Euroopan yhteisöjen kielillä. Sen lisäksi ne kansalliset oikeussäännöt, joita pitää muuttaa direktiivin täytäntöönpanemiseksi, soveltuvat myös Alankomaiden Antilleilla ja Arubassa. Tämän vuoksi oli ensin hankittava näiden alueiden hallitusten suostumus. Tällä välin on esitys kalastusaluksista annetun asetuksen uudesta versiosta esitetty ministerineuvostolle; asetus hyväksytään todennäköisesti lokakuussa 2001.8. Vakiintuneen oikeuskäytännön mukaan ei jäsenyysvelvoitteiden noudattamatta jättämisen korjaamisella ole vaikutusta siihen, onko kanne perusteltu, kun korjaaminen tapahtuu perustellussa lausunnossa asetetun määräajan päätyttyä. Vaikka vastaava lainsäädäntö olisi tällä aikaa annettu, ei se kuitenkaan estä sitä, että jäsenyysvelvoitteiden noudattamatta jättäminen vahvistetaan. Koska Alankomaiden hallitus ei kiistä komission väitettä, komission kanne on hyväksyttävä.9. Komissio on sen lisäksi vaatinut, että Alankomaiden kuningaskunta velvoitetaan korvaamaan oikeudenkäyntikulut. Yhteisöjen tuomioistuimen työjärjestyksen 69 artiklan 2 kohdan mukaan hävinnyt asianosainen on velvoitettava korvaamaan oikeudenkäyntikulut, jos sitä on vaadittu.Ratkaisuehdotus10. Näillä perusteilla ehdotan, että Euroopan yhteisöjen tuomioistuin päättää seuraavasti:1. Todetaan, että Alankomaiden kuningaskunta ei ole noudattanut EY:n perustamissopimuksen ja yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän, 11 päivänä joulukuuta 1997 annetun Euroopan parlamentin ja neuvoston direktiivin 97/70/EY mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2. Alankomaiden kuningaskunta velvoitetaan korvaamaan oikeudenkäyntikulut.